DA-koukus wil mosie teen burgemeester instel | Netwerk24
Deur Jackie Kruger 22 Junie 2018 09:44
Die DA-koukus in die stadsraad van George wil 'n mosie van wantroue in die burgemeester, Melvin Naik, instel. Die koukus het toestemming by die party se federale uitvoerende komitee vir dié stap gevra.
James Selfe, voorsitter van die komitee, sê die versoek moet nog oorweeg word.
Naik se interne verhoor vind Donderdag en Vrydag plaas. Na verneem word, hou van die aanklagte verband met sy anti-gay-uitlatings.
Naik het verlede Dinsdag in 'n uitsending op die Christelike radiostasie Heartbeat FM onder meer gesê met sy Christelike beginsels en Bybelse waardestelsel kan hy nie goedkeuring gee vir 'n konsert van die Boston Gay Men's Chorus in George nie. Dié koor wat uit gay mans bestaan, het Dinsdagaand in George opgetree. Die koor is op sy eerste besoek aan Suid-Afrika.